**Priloga št. 6a: TOLMAČENJE KAZALNIKOV REZULTATA**

Ministrstvo za delo, družino, socialne zadeve in enake možnosti v vlogi posredniškega telesa (v nadaljevanju: PT) je v Uradnem listu Republike Slovenije št. 27/24 dne 29. 3. 2024 objavilo Javni razpis za sofinanciranje projektov socialne aktivacije+ (v nadaljevanju: javni razpis).

Javni razpis se izvaja v okviru Programa evropske kohezijske politike v obdobju 2021–2027 v Sloveniji, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 7 »Dolgotrajna oskrba in zdravje ter socialna vključenost«, specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)«.

Javni razpis opredeljuje, da si morajo izbrani prijavitelji (v nadaljevanju: izvajalci projekta) prizadevati, da bosta na ravni projekta socialne aktivacije+ (v nadaljevanju: SA+), glede na regijo izvajanja, **dosežena naslednja kazalnika rezultata:**

* **predvidoma 14 % udeležencev v KRVS** in **16 % udeležencev v KRZS**, ki so po zaključku sodelovanja vključeni v izobraževanje ali usposabljanje in
* **predvidoma 19 % udeležencev v KRVS** in **12 % udeležencev v KRZS**, ki imajo po zaključku sodelovanja zaposlitev.

Izvajalci projektov SA+ so dolžni preveriti položaj udeleženca oziroma spremljati uspešnost realizacije zgoraj opredeljenih kazalnikov rezultata od zaključka 2. faze programa SA+ oziroma izhoda posameznega udeleženca iz programa SA+ do vključno 28. (osemindvajsetega) dne po zaključku 2. faze programa SA+ oziroma po izhodu posameznega udeleženca iz programa SA+.

V nadaljevanju tega dokumenta so opredeljeni izhodi, ki se lahko štejejo v uspešno dosežen kazalnik rezultata. Za posamezne izhode iz programa so podane usmeritve, na kakšen način se preverja ustreznost doseganja kazalnika rezultata, oziroma katera dokazila mora izvajalec projekta pridobiti za posamezen dosežen kazalnik rezultata.

1. **Udeleženci, ki imajo po zaključku sodelovanja zaposlitev[[1]](#footnote-2)**
   1. **Zaposlitev na običajnem trgu dela**

Zavarovalne podlage v evidenci ZZZS: 001, 002, 008, 013, 016, 029, 084

Zaposlitev v EU, EGP in Švicarski konfederaciji - zavarovalne podlage v evidenci ZZZS: 113, 114, 115, 119,120

**Preverjanje doseganja kazalnika rezultata[[2]](#footnote-3):** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer od vključene osebe pridobi izpis obdobij zavarovanja iz ZPIZ[[3]](#footnote-4) (za zaposlitve na območju Republike Slovenije) oziroma predloži obrazec E104, iz katerega je razvidno, od kdaj je sklenjeno zdravstveno zavarovanje in izjavo delodajalca o zaposlitvi (za zaposlitve na območju držav EU, EGP in Švicarski konfederaciji).

* 1. **Samozaposlitev**

Zavarovalne podlage v evidenci ZZZS: 005, 019, 118

**Preverjanje doseganja kazalnika rezultata:** izvajalec projekta od vključene osebe pridobi potrdilo o samozaposlitvi v času od izhoda iz programa do vključno 28. dne po izhodu - izpis iz Ajpes-a.

* 1. **Kmetje**

Zavarovalne podlage v evidenci ZZZS: 051, 052, 064

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer od vključene osebe pridobi izpis zavarovanja, ki ga izda ZZZS.

* 1. **Pridobitev statusa družbenika in hkrati poslovodne osebe v osebni in kapitalski družbi ali pridobitev statusa ustanovitelja in hkrati poslovodne osebe v zavodu**

Zavarovalna podlaga v evidenci ZZZS: 040

**Preverjanje doseganja kazalnika rezultata:** izvajalec projekta od vključene osebe pridobi potrdilo o samozaposlitvi v času od izhoda iz programa do vključno 28. dne po izhodu - izpis iz Ajpes-a.

* 1. **Zaposlitev v okviru programov aktivne politike zaposlovanja**

Ukrepi aktivne politike zaposlovanja (v nadaljevanju: APZ) so navedeni v Katalogu ukrepov APZ (npr. Zaposli.me, Spodbude za trajno zaposlovanje mladih, programi javnih del ipd.).

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer vključena oseba pridobi potrdilo, izdano s strani delodajalca, pri katerem je zaposlena v okviru izvajanja programov APZ. Za ustrezno dokazilo se izjemoma šteje tudi pogodba o vključitvi v program APZ, ki jo oseba sklene z ZRSZ.

* 1. **Zaposlitev v okviru invalidskega podjetja in zaposlitev v okviru zaposlitvenih centrov** (na podlagi odločbe ZRSZ o zaposljivosti na zaščitenem delovnem mestu za osebe, ki so se po podatkih delodajalca zaposlile na zaščitenem delovnem mestu; zavarovalna podlaga je enaka kot v točki 1.1).

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer od vključene osebe pridobi izpis obdobij zavarovanja iz ZPIZ.

* 1. **Zaposlitev v socialnem podjetju, ki je vpisano v register socialnih podjetij pri pristojnem ministrstvu**

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer od vključene osebe pridobi izpis obdobij zavarovanja iz ZPIZ.

* 1. **Opravljanje dela po pogodbi civilnega prava**

Pod opravljanje dela po pogodbi civilnega prava se šteje delo po podjemni, avtorski ali drugi pogodbi civilnega prava.

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer vključena oseba pridobi potrdilo s strani pogodbenika.

1. **Udeleženci, ki so po zaključku sodelovanja vključeni v izobraževanje ali usposabljanje**
   1. **Usposabljanje/izobraževanje v okviru programov APZ**

Sem sodijo vsi programi v okviru ukrepa 1 APZ, npr. usposabljanje na delovnem mestu, delovni preizkus, programi neformalnega izobraževanja, vključitev v potrjevanje NPK in TK, programi formalnega izobraževanja.

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer vključena oseba pridobi potrdilo izvajalca programa. Za ustrezno dokazilo se izjemoma šteje tudi pogodba o vključitvi v program APZ, ki jo oseba sklene z ZRSZ.

* 1. **Vključitev v programe izobraževanja, ki niso del programov APZ** 
     1. ***Neformalna izobraževanja, s katerimi oseba pridobi dodatne kvalifikacije***

Pod neformalna izobraževanja, s katerimi oseba pridobi dodatne kvalifikacije, sodijo npr. tečaj tujega jezika, šiviljski tečaj ipd.

Za vsako konkretno vključitev mora izvajalec projekta pripraviti utemeljitev vključitve, iz katere mora biti razvidno, kako je vključitev v neformalno izobraževanje skladna z zaposlitvenimi cilji osebe oziroma ali in kako se je oseba s pridobljenimi dodatnimi kvalifikacijami približala trgu dela. Utemeljitev vključitve mora izvajalec projekta hraniti poleg dokazila o pozitivnem izhodu, skrbnik pogodbe na PT pa lahko utemeljitev kadarkoli zahteva na vpogled.

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer vključena oseba pridobi potrdilo izvajalca neformalnega izobraževanja.

* + 1. ***Pridobitev NPK, ki ni del APZ***

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer vključena oseba pridobi potrdilo izvajalca za pridobitev NPK.

* + 1. ***Vključitev v formalno/verificirano izobraževanje***

**Preverjanje doseganja kazalnika rezultata:** izvajalec projekta pridobi potrdilo o vključenosti osebe v času od izhoda iz programa do vključno 28. dne po izhodu, in sicer vključena oseba pridobi potrdilo izvajalca izobraževanja, tj. potrdilo o vpisu v formalno/verificirano izobraževanje.

1. Število ur zaposlitve ni relevantno za doseganje kazalnika. [↑](#footnote-ref-2)
2. V primeru zaposlitve na običajnem trgu dela pogodba o zaposlitvi ni zadostno dokazilo za dokazovanje doseženega kazalnika rezultata. [↑](#footnote-ref-3)
3. Izvajalec projekta lahko izpis obdobij zavarovanja iz ZPIZ pridobi tudi sam, v kolikor ima pisno pooblastilo osebe. [↑](#footnote-ref-4)